Михайло Молнар (1912–1997)

Михайло Иванович Молнар, *4. фебруар 1912, Голубине, Свалявскый округ, Австро-Мадярщина – †18. децембер 1997, Голубине, Свалявскый район, Украина — педагог, фолклорист и прозаик, културный дѣятель. Брат Василя Молнара.Алмашій, МихайлоДолинич Й.

 Биография 
Походив з родины земледѣлцьох Ивана Молнара и Марии Улѣганець, де было восьмеро дѣти (четыри хлопцѣ и четыри  дѣвкы), меджи котрыма быв найстаршым. По закончѣню 6-класной народной школы в родиску (1924) зачав ся учити в Ужгородской гимназии, а завершив гимназиалны штудии в Мукачовской гимназии (1932). Мав дяку на высокошколскы штудии в Празѣ, але худобность родины то не доволила. Учительовав в селах Свалявского округу (Сасовка, Поляна, Сусково, Солочин).Гомоннай В. В. 

В часѣ войны быв мобилизованый до мадярского войска и бойовав на выходном фронтѣ. По войнѣ зыскав фах учителя истории и географии (екстерно). Од самого зачатку украинской добы быв организатором школства як школный инспектор Свалявского округа, а цѣлых 30 рокы быв директором 7-рочной, а пак 8-рочной школы в Голубиному (1945–1975). Инициовав добудову «народным методом» штока партеровой школы, резултатом чого было выучованя на едну змѣну, были створены предметны кабинеты. Од него ся зачала и велика учительска династия Молнарох, уже в трьох генерациях числяча понад 30 педагогы.

В часѣ своей педагогичной роботы быв активным организатором културной чинности и много раз быв повѣреный сполоченскыма функциями: подпредсѣдник сельской рады, посланець районной рады, голова районной комисии з културы и школства, член областной и районной обрядовых комисий. По одходѣ з педагогичной роботы до пензии продовжовав ативну културну чинность. Михайло Молнар вызнаменаный похвалныма вызнанями Министерства освѣты Украины, знаком Взоровый працовник освѣты Украины, медайлов , медайлов За трудову доблесть, титулом Заслуженый учитель Украины. Стояв у чолѣ обновленого районного Общества Александра Духновича. На будинкови голубинской школы вдячны краяне отворили памятну таблу Михайлови Молнарови.

 Културна чинность 
ЛитератураЗачав писати ещи в штудентскых роках. Публиковав ся в часописѣ Наши стремления (1941), в алманаху молодых литераторох (1943).  Записовав фолклор, инсценовав даколько народных казок про театралны кружкы. В року 1935 окремыма брожурами выйшли его дѣточы пьесы Злый Петро и Дѣд Мороз и бабушка Зима. Од  рокох немало новел, черт, усмѣвох, фолклорно-етнографичных материалох опубликовав в свалявской районной новинцѣ. Найвекшой популарности заслужили гуморескы, писаны мѣстнов бесѣдов, з котрыма смѣшили публику на концертах, критикуючи  вады сполоченского и каждоденного живота. Незадовго до смерти выйшли его "Голубинські бувальщини" (1997) — зберька интересных историй, взятых з реалного минулого живота и переповненых духовитыма фиглями. Посмертно выйшли фолклорны запискы Вичурки у вуйны Полані (Свалява, 2002, сполуавтор В. Молнар).

Фолклор и сценаЯк правдивый запаленик розвою и помножѣня културы, умѣня в Голубиному организовав зо своима еднодумцями многожанрове учньовске аматерске умѣлство, а тоты колективы суть познаты и витаны ай в районѣ, ай в области: хор Голубинська борона, женскы вокалны зборы Семеро сестры Молнаровы, Голубинскы свашкы, хлопскый вокалный збор Семеро братя Цимболинцѣ ай иншы. Тоты фолклорно-етнографичны колективы успѣшно выступали на многых сценах и в програмах Закарпатской областной телерадиокомпании, доставали награды районных, областных и республиковых конкурзох, были нафилмованы во филмах. Михайло Молнар зберав предметы хыжного и газдовского хоснованя. Етнографичны колекции передав до Свалявского историчного музея и до школного музея в  Голубиному. Вичурки у вуйны Полані, с. 20. 

 Жерела и одказы 




 Референции 

Катеґорія:Русиньскы писателї
Катеґорія:Русиньскы педаґоґы
Катеґорія:Русиньскы фолклорісты